CELEX: 32013D0237
Language: hu
Date: 2013-05-14 00:00:00
Title: 2013/237/EU: A Tanács végrehajtási határozata ( 2013. május 14. ) a Cseh Köztársaságnak és a Lengyel Köztársaságnak a közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedések alkalmazására történő felhatalmazásáról

28.5.2013   
            
            
               HU
            
            
               Az Európai Unió Hivatalos Lapja
            
            
               L 141/37
            
         A TANÁCS VÉGREHAJTÁSI HATÁROZATA
   (2013. május 14.)
   a Cseh Köztársaságnak és a Lengyel Köztársaságnak a közös hozzáadottértékadó-rendszerről szóló 2006/112/EK irányelv 5. cikkétől eltérő különös intézkedések alkalmazására történő felhatalmazásáról
   (2013/237/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Bizottság által 2011. szeptember 26-án és 2012. november 5-én iktatott levelében a Cseh Köztársaság és a Bizottság által 2012. június 8-án iktatott levelében a Lengyel Köztársaság felhatalmazást kért a 2006/112/EK irányelv 5. cikkének rendelkezéseitől eltérő különös intézkedések alkalmazására a két tagállam közötti határhidak és közös útszakaszok építése és karbantartása vonatkozásában.
            
         
               (2)
            
            
               A 2006/112/EK irányelv 395. cikke (2) bekezdésének megfelelően a Bizottság 2012. december 5-én kelt levelében tájékoztatta a többi tagállamot a Cseh Köztársaság és Lengyel Köztársaság kérelméről. A Bizottság 2012. december 10-én kelt levelében értesítette a Cseh Köztársaságot és a Lengyel Köztársaságot arról, hogy birtokában van a kérelem elbírálásához szükségesnek ítélt valamennyi információnak.
            
         
               (3)
            
            
               A termékértékesítés, szolgáltatásnyújtás és az I. mellékletben felsorolt határhidak és közös útszakaszok karbantartására, valamint a II. mellékletben felsorolt határhidak építésére és azt követő karbantartására szánt termékek Közösségen belüli beszerzése tekintetében a hidakat és közös útszakaszokat, valamint az ezekhez kapcsolódó építési területeket teljes mértékben vagy a Cseh Köztársaság, vagy a Lengyel Köztársaság területén belül lévőnek kell tekinteni a két ország között a cseh–lengyel határon lévő hidak építéséről és karbantartásáról, valamint a közös útszakaszok karbantartásáról megkötendő megállapodásnak megfelelően. Különös intézkedések hiányában minden egyes alkalommal, amikor termékértékesítésre, szolgáltatásnyújtásra vagy Közösségen belüli termékbeszerzésre kerül sor, meg kellene állapítani, hogy a Cseh Köztársaság vagy Lengyel Köztársaság jogosult-e az adó beszedésére. A határhídnál vagy közös útszakaszon a Cseh Köztársaság területén végrehajtott munkálatok után a Cseh Köztársaságban, míg a Lengyel Köztársaságterületén végrehajtott munkálatok után Lengyel Köztársaságban szednék be a hozzáadottérték-adót (héát).
            
         
               (4)
            
            
               A 2006/112/EK irányelv 5. cikkétől való eltérésre irányuló kérelem célja ezért, hogy egyszerűsítse a héabeszedési eljárást a két tagállam határhídjai és közös útszakaszai építése és karbantartása tekintetében.
            
         
               (5)
            
            
               Az eltérés csak elhanyagolható mértékben érintheti a tagállamok adóbevételének a végső felhasználói szinten összegyűjtött teljes összegét és nem gyakorol káros hatást az Unió hozzáadottérték-adóból származó saját forrásaira,
            
         ELFOGADTA EZT A HATÁROZATOT:
   1. cikk
   (1)   Az e határozat I. mellékletében említettek szerint a cseh–lengyel államhatáron lévő hidak és közös útszakaszok karbantartásáról, valamint az e határozat II. mellékletében említettek szerint a cseh–lengyel államhatáron lévő hidak építéséről és azt követő karbantartásáról szóló, a Cseh Köztársaság és Lengyel Köztársaság között megkötendő megállapodás hatálybalépésének függvényében a Bizottság ezúton felhatalmazza a Cseh Köztársaságot és Lengyel Köztársaságot arra, hogy a 2006/112/EK irányelv 5. cikkétől eltérő intézkedéseket alkalmazzanak a részben a Cseh Köztársaság, részben pedig Lengyel Köztársaság területén lévő valamennyi határhíd és közös útszakasz építésére és karbantartására vonatkozóan, a 2. és 3. cikknek megfelelően.
   (2)   Ez a felhatalmazás vonatkozik minden olyan további hídra és közös útszakaszra is, amelyeket diplomáciai jegyzékváltással az (1) bekezdésben említett megállapodás hatálya alá helyeznek. A 2006/112/EK irányelv 398. cikkével létrehozott héabizottságot erről értesíteni kell.
   2. cikk
   A 2006/112/EK irányelv 5. cikkétől eltérve, amennyiben a Lengyel Köztársaság területén helyezkednek el azok a határhidak és közös útszakaszok, amelyek építése és karbantartása a Cseh Köztársaság felelősségi körébe tartozik, továbbá adott esetben a megfelelő építési terület, úgy ezeket a termékértékesítés és szolgáltatásnyújtás, illetve a szóban forgó hidak és közös útszakaszok építésére vagy karbantartására szánt termékek Közösségen belüli beszerzése céljából a Cseh Köztársaság területe részének kell tekinteni.
   3. cikk
   A 2006/112/EK irányelv 5. cikkétől eltérve, amennyiben a Cseh Köztársaság területén helyezkednek el azok a határhidak és közös útszakaszok, amelyek építése vagy karbantartása a Lengyel Köztársaság felelősségi körébe tartozik, továbbá adott esetben a megfelelő építési terület, úgy ezeket a termékértékesítés és szolgáltatásnyújtás, illetve a szóban forgó hidak és közös útszakaszok építésére vagy karbantartására szánt termékek Közösségen belüli beszerzése céljából a Lengyel Köztársaság területe részének kell tekinteni.
   4. cikk
   Ez a határozat a róla szóló értesítés napján lép hatályba.
   5. cikk
   Ennek a határozatnak a Cseh Köztársaság és a Lengyel Köztársaság a címzettje.
   
      Kelt Brüsszelben, 2013. május 14-én.
      
         
            a Tanács részéről
         
         
            az elnök
         
         M. NOONAN
      
   
   
      (1)  HL L 347., 2006.12.11., 1. o.
   
      I. MELLÉKLET
      
         A Cseh Köztársaság felelősséget vállal a cseh–lengyel államhatáron lévő következő hidak és közös útszakaszok karbantartásáért:
      
      
                  1.
               
               
                  az Olecka Potok vízfolyás (Oleška) feletti híd Jasnowice és Bukovec között, a 12/6 és I/13 határjelzések közötti I. határszakaszon;
               
            
                  2.
               
               
                  az Olza (Olše) folyó feletti híd (Wolności/Svobody) Cieszyn és Český Těšín között, az I/86 és a 86/1 határjelzések közötti I. határszakaszon;
               
            
                  3.
               
               
                  az Olza (Olše) folyó feletti híd (Przyjaźni/Družby) Cieszyn és Český Těšín között, az 87/2 és az I/88 határjelzések közötti I. határszakaszon;
               
            
                  4.
               
               
                  a Piotrówka Potok vízfolyás (Petrůvka) feletti híd Gołkowice és Závada között, az I/156 és a 156/1 határjelzések közötti I. határszakaszon;
               
            
                  5.
               
               
                  az Odera (Odra) folyó feletti híd (egy régi híd beton pályaszerkezete) Chałupki és Bohumín között, a 7/4 és 7/5 határjelzések közötti II. határszakaszon;
               
            
                  6.
               
               
                  az Odera (Odra) folyó feletti híd (új híd) Chałupki és Bohumín között, a 8/1 és 8/2 határjelzések közötti II. határszakaszon;
               
            
                  7.
               
               
                  az Opava folyó feletti híd Wiechowice és Vávrovice között, a 71/4 és II/72 határjelzések közötti II. határszakaszon;
               
            
                  8.
               
               
                  az Opava folyó feletti híd Dzierzkowice és Držkovce között, a 74/1 és 74/2 határjelzések közötti II. határszakaszon;
               
            
                  9.
               
               
                  az Opava folyó feletti híd Branice és Úvalno között a 85/4 és 85/5 határjelzések közötti II. határszakaszon;
               
            
                  10.
               
               
                  az Opawice (Opavice) folyó feletti híd Krasne Pole és Krnov városának Krásné Loučky kerülete között, a 97/11 és II/98 határjelzések közötti II. határszakaszon;
               
            
                  11.
               
               
                  az Opawica (Opavice) folyó feletti híd Lenarcice és Linhartovy között, a 99/8 és 99/9 határjelzések közötti II. határszakaszon;
               
            
                  12.
               
               
                  az Oleśnica Potok vízfolyás (Olešnice) feletti híd Podlesie és Ondřejovice között (a sportpályánál), a 155/3a és 155/3b határjelzések közötti II. határszakaszon;
               
            
                  13.
               
               
                  az Oleśnica Potok vízfolyás (Olešnice) feletti híd Podlesie és Ondřejovice között (a Rejvíz út kereszteződésénél), a 155/9 és 155/10 határjelzések közötti II. határszakaszon;
               
            
                  14.
               
               
                  az Oleśnica Potok vízfolyás (Olešnice) feletti híd Podlesie és Ondřejovice között (az Ondřejovice gépgyárnál), a 157/8 és II/158a határjelzések közötti II. határszakaszon;
               
            
                  15.
               
               
                  az Orlica (Divoká Orlice) folyó feletti híd Niemojów és Bartošovice v Orlických horách között, a III/102 és III/103 határjelzések közötti III. határszakaszon;
               
            
                  16.
               
               
                  az Orlica (Divoká Orlice) folyó feletti híd Mostowice és Orlické Záhoří között, a III/113 és III/114 határjelzések közötti III. határszakaszon;
               
            
                  17.
               
               
                  az Orlica (Divoká Orlice) folyó feletti híd Lasówka és Orlické Záhoří, Bedřichovka kerülete között, a 117/8 és III/118 határjelzések közötti III. határszakaszon;
               
            
                  18.
               
               
                  a Lubota Potok vízfolyás (Oldřichovský potok) feletti híd Kopaczów és Oldřichov na Hranicích között, a IV/144 és 144/1 határjelzések közötti IV. határszakaszon;
               
            
                  19.
               
               
                  a Lubota Potok vízfolyás (Oldřichovský potok) feletti híd Porajów és Hrádek nad Nisou között, a 145/16 és IV/146 határjelzések közötti IV. határszakaszon;
               
            
                  20.
               
               
                  Leszna Górna és Horní Lištná között, az I/60 és 60/3a, 60/3b határjelzések közötti I. határszakaszon elhelyezkedő, 0,333 km hosszú közút;
               
            
                  21.
               
               
                  Chałupki és Šilheřovice között, a 11/4a, 11/4b és II/12 határjelzések közötti II. határszakaszon elhelyezkedő, 0,671 km hosszú közút;
               
            
                  22.
               
               
                  Kopaczów és Oldřichov na Hranicích között, a IV/142 és 142/14a, 142/14b határjelzések közötti IV. határszakaszon elhelyezkedő, 0,867 km hosszú közút.
               
            
         A Lengyel Köztársaság felelősséget vállal a cseh–lengyel államhatáron lévő következő hidak és közös útszakaszok karbantartásáért:
      
      
                  1.
               
               
                  az Olza (Olše) folyó feletti híd Cieszyn és Chotěbuz között, a 91/3 és 91/4 határjelzések közötti I. határszakaszon;
               
            
                  2.
               
               
                  az Odera (Odra) folyó feletti híd (egy régi híd acél pályaszerkezete) Chałupki és Bohumín között, a 7/4 és 7/5 határjelzések közötti II. határszakaszon;
               
            
                  3.
               
               
                  a Strachowicki Potok vízfolyás (Strahovický potok) feletti híd Krzanowice és Rohov között, a 35/12 és 35/13 határjelzések közötti II. határszakaszon;
               
            
                  4.
               
               
                  az Opawa (Opava) folyó feletti híd Boboluszki és Skrochovice között, a 81/8 és 81/9 határjelzések közötti II. határszakaszon;
               
            
                  5.
               
               
                  az Opawica (Opavice) folyó feletti híd Chomiąża és Chomýž között, a II/96 és 96/1 határjelzések közötti II. határszakaszon;
               
            
                  6.
               
               
                  a Wielki Potok vízfolyás (potok Hrozová) feletti hídszerkezet Pielgrzymów és Pelhřimovy között, a 108/2 és 108/3 határjelzések közötti II. határszakaszon;
               
            
                  7.
               
               
                  a Cieklec Potok vízfolyás (potok Hrozová) feletti híd Równe és Slezské Rudoltice között, a 110/7 és 110/8 határjelzések közötti II. határszakaszon;
               
            
                  8.
               
               
                  a Graniczny Potok vízfolyás (Hraniční potok) feletti híd (áteresz) Trzebina és Bartultovice között, a II/135 és 135/1 határjelzések közötti II. határszakaszon;
               
            
                  9.
               
               
                  a Łużyca Potok vízfolyás (Lužický potok) feletti híd (áteresz) Czerniawa Zdrój és Nove Mesto pod Smrkem között, a 66/23 és IV/67 határjelzések közötti IV. határszakaszon;
               
            
                  10.
               
               
                  Puńców és Kojkovice u Třince között, az I/65a, I/65b és I/67a, I/67b határjelzések közötti I. határszakaszon elhelyezkedő, 0,968 km hosszú közút;
               
            
                  11.
               
               
                  Chałupki/Rudyszwałd és Šilheřovice között, a II/12 és 12/8 határjelzések közötti II. határszakaszon elhelyezkedő, 0,917 km hosszú közút.
               
            A hidak és osztott útszakaszok helyét meghatározó határjelzések számai megfelelnek a Lengyel Köztársaság és a Cseh Köztársaság között 1995. január 17-én Prágában a közös államhatárról kötött megállapodás 10. cikke (4) bekezdése alapján összeállított határdokumentációban foglaltaknak.
   
   
      II. MELLÉKLET
      
         A Cseh Köztársaság felelősséget vállal a cseh–lengyel államhatáron lévő következő hidak építéséért és azt követő karbantartásáért:
      
      
                  1.
               
               
                  az Olza (Olše) folyó feletti híd Cieszyn és Český Těšín között (a sportpályához vezető gyaloghíd), az I/85 és a 84/4 határjelzések közötti I. határszakaszon;
               
            
                  2.
               
               
                  az Olza (Olše) folyó feletti híd Cieszyn és Český Těšín között (egy vasúti hídnál lévő gyaloghíd), a 88/7 határjelzésnél lévő I. határszakaszon;
               
            
                  3.
               
               
                  az Olza (Olše) folyó feletti híd Olza és Bohumín városának Kopytov kerülete között (gyaloghíd), az I/182 és 182/1 határjelzések közötti I. határszakaszon;
               
            
                  4.
               
               
                  az Orlica (Divoká Orlice) folyó feletti híd Niemojów és Bartošovice v Orlických horách között, a 101/32 határjelzésnél lévő III. határszakaszon;
               
            
                  5.
               
               
                  az Orlica (Divoká Orlice) folyó feletti híd Poniatów és Bartošovice v Orlických horách, Neratov kerület között (gyaloghíd), a III/106 határjelzésnél lévő III. határszakaszon;
               
            
                  6.
               
               
                  az Orlica (Divoká Orlice) folyó feletti híd Rudawa és Bartošovice v Orlických horách, Podlesí kerület között (gyaloghíd), a 107/9 és 107/10 határjelzések közötti III. határszakaszon.
               
            
         A Lengyel Köztársaság felelősséget vállal a cseh–lengyel államhatáron lévő következő hidak építéséért és azt követő karbantartásáért:
      
      
                  1.
               
               
                  az Olza (Olše) folyó feletti híd Cieszyn és Český Těšín között (európai gyaloghíd), az I/87 határjelzésnél lévő I. határszakaszon;
               
            
                  2.
               
               
                  az Olza (Olše) folyó feletti híd Hażlach-Pogwizdów és Karviná városának Louky nad Olší kerülete között (gyaloghíd), a 98/6 és I/99 határjelzések közötti I. határszakaszon;
               
            
                  3.
               
               
                  az Opawica (Opavice) folyó feletti híd Chomiąża és Chomýž között (gyaloghíd), a 95/2 és 95/3 határjelzések közötti II. határszakaszon;
               
            
                  4.
               
               
                  az Orlica (Divoká Orlice) folyó feletti híd Niemojów és Bartošovice v Orlických horách, Vrchní Orlice kerület között (gyaloghíd), a III/104 és 104/1 határjelzések közötti III. határszakaszon;
               
            
                  5.
               
               
                  az Orlica (Divoká Orlice) folyó feletti híd Rudawa és Bartošovice v Orlických horách, Nová Ves kerület között (gyaloghíd), a 108/2 és 108/3 határjelzések közötti III. határszakaszon.
               
            A hidak helyét meghatározó határjelzések számai megfelelnek a Lengyel Köztársaság és a Cseh Köztársaság között 1995. január 17-én Prágában a közös államhatárról kötött megállapodás 10. cikke (4) bekezdése alapján összeállított határdokumentációban foglaltaknak.